
REFERAT
Privind participarea Consiliului Local în calitate de sustinator financiar al proiectului „Zbor”, organizat de Universitatea de Vest,  Facultatea de Arte
Universitatea de Vest,  Facultatea de Arte din Timisoara a depus solicitarea nr. SC2006-  000230/ 09.01.2006  privind susţinerea financiară a proiectului „Zbor” in perioada aprilie- decembrie 2006.
Proiectul  ZBOR se inscrie in seria de manifestari dedicat implinirii a 100 de ani de la primul zbor cu avionul realizat de Traian Vuia si isi propune :

- omagierea realizarii primului zbor mecanic din lume: 18 martie 1906 de catre Traian Vuia 
( numarul de participanti, numarul de parteneri, categorii de varsta )

- transpunerea in viziune plastica a idei de zbor ( numar de lucrari realizate pe diferite sectiuni : design multimedia, design grafic, design produs, textile – tapiserie, textile – moda, ceramica, grafica, sculptura, pictura )

-realizarea unei expozitii, a unui simpozion, mese rotunde si a unui catalog pe tema propusa 
( numar expozanti, numar expozitii, numar participanti la  masa rotunda si simpozion ). 

Prin realizarea proiectului multi/inter/disciplinar se demonstreaza interferentele culturale care exista si capacitatea de a evalua corect nivelul de cunoastere in domeniul propus.

Vor participa elevi si studenti din cadrul scolilor de arta timisorene, coordonati de specialisti.
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 7.000  RON, din cap.67.02. „Cultură, recreere şi religie” (67.02.50 Altele ). 
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

